REPUBLIKA HRVATSKA

ŽUPANIJA VARAŽDINSKA

OSNOVNA ŠKOLA ANDRIJE KAČIĆA MIOŠIĆA

D O N J A V O Ć A

KLASA: 003-06/17-02/3

URBROJ: 2186-117-03-17-1

Donja Voća, 20. 1. 2017.

**ZAPISNIK**

sa **2.** sjednice Školskog odbora Osnovne škole Andrije Kačića Miošića, Donja Voća održane

**20. 1. 2017**. godine u 18:00 sati (petak) u prostorijama Osnovne škole Andrije Kačića Miošića, Donja Voća.

SJEDNICI SU NAZOČNI:

1. Rahela Blažević, ravnateljica

2. Stjepan Kukec, član

3. Tanja Jovanović-Šincek, članica

4. Ljubica Galić, članica

5. Ankica Belcar, članica

6. Jadranka Petrač, članica

7. Renata Lazar, članica

8. Stjepan Stolnik, član

ZAPISNIČAR: Dragica Barišić

Predsjednica Školskog odbora otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Predlaže sljedeći

**DNEVNI RED:**

1. Usvajanje zapisnika s prethodne sjednice
2. Suglasnost za zasnivanje radnog odnosa do 60 dana
3. Ostala pitanja i prijedlozi

**Dnevni red jednoglasno usvojen.**

**Ad1**) **Zapisnik s prethodne sjednice jednoglasno usvojen.**

**Ad2)** Ravnateljica je upoznala članove Školskog odbora s potrebom zapošljavanja novog zaposlenika na radnom mjestu učitelja Informatike zbog odlaska na bolovanje učiteljice Informatike, Natalije Hrgarek. Očekivano bolovanje je 21 dan te je stoga donijela Odluku o zapošljavanju učiteljice Informatike, Sanje Oreški, na određeno vrijeme, najduže do 60 dana. Traži suglasnost za sklapanje ugovora o radu na određeno, nepuno radno vrijeme, sa Sanjom Oreški, najduže do 60 dana.

 **Predsjednica Školskog odbora poziva na glasovanje. Prisutni članovi Školskog odbora jednoglasno su dali suglasnost na odluku ravnateljice da se u radni odnos primi Sanja Oreški.**

**Ad 3)** Ostala pitanja i prijedlozi**-** Ravnateljica je izvijestila Školski odbor o anonimnom pozivu. Naime, anonimna osoba je telefonski nazvala i pitala:“ Što se u školi radi i jeli bio natječaj za te radove?“

Ravnateljica: „Nismo dužni ići u javni natječaj, trebaju samo tri ponude koje smo mi pribavili. Radovi se odnose na uređenje šupe u radionicu za domara škole. Vrijednost radova iznosi 53.000,00 kuna i radove izvodi domaća tvrtka MMS. Novac osigurava Županija. Kako se radi o maloj vrijednosti, nismo dužni provoditi javnu nabavu.“

2. Gđa. Ljubica Galić:“Sve pohvale domaru za izradu eksponata ispred Škole.“

3. Ravnateljica je nove članove Školskog odbora upoznala s Zahtjevom Općine o promjeni naziva Škole u Donjoj Voći. Naime, Općinsko vijeće Općine Donja Voća je uputilo Školi Zahtjev za promjenom naziva Škole. Njihov Zahtjev je da se Škola nazove po ubijenom lokalom slikaru naive, Stjepanu Stolniku. Bivši Školski odbor nije prihvatio Zahtjev Općinskog vijeća Donja Voća za promjenom naziva Škole već je predložio da se napravi galerija koja će nositi ime po ubijenom slikaru naive, Slavku Stolniku. S ovakvim odgovorom nije zadovoljan načelnik Općine te je svoje nezadovoljstvo iskazao tražeći Zapisnik sa sjednice na kojoj je donesena Odluka o neprihvaćanju njihovog Zahtjeva i popis članova školskog odbora te kako su glasovali svaki ponaosob.

4. Gđa.Ljubica Galić:“U kojoj je fazi dvorana?“

Ravnateljica:“Općina Donja Voća prvo je tražila od Školskog odbora pravo služnosti. Međutim Županije nije dala suglasnost na Odluku Školskog odbora o davanju prava služnosti. Zatim je Općina Donja Voća tražila pravo građenja, te je Školski odbor donio Odluku kojom se Općini Donja Voća daje pravo građenja i zatražilo suglasnost Županije. Županija je dala suglasnost na Odluku Školskog odbora da se Općini Donja Voća da pravo građenja te je i sklopljen Ugovor o pravu građenja između Škole i Općine Donja Voća. Međutim, načelnik i dalje traži da mu se da i jedno i drugo pravo tj. pravo služnosti i pravo građenja. O zahtjevu načelnika odlučit će Županije te će se raditi novi Ugovor ili aneks postojećeg ukoliko bude Zahtjev pozitivno riješen.

Izgradnja dvorane financirat će se iz sredstava Fonda za ruralni razvoj.

Za sada imam informaciju da je rok produlje“.

Gosp. Kukec:“Tko plaća mali bus koji prevozi djecu iz zaselaka?“

Ravnateljica:“Busić plaća Županija“.

**Ostalih pitanja nije bilo, sjednica završena u 19:15 h.**

ZAPISNIČAR: PREDSJEDNICA ŠKLOLSKOG ODBORA:

Dragica Barišić Ankica Belcar

Prilog:

1. Poziv za sjednicu Školskog odbora
2. Odluka ravnateljice o primanju u radni odnos učiteljice Informatike